CELEX: 62009CJ0454
Language: hu
Date: 2011-10-13 00:00:00
Title: A Bíróság (ötödik tanács) 2011. október 13-i ítélete. # Európai Bizottság kontra Olasz Köztársaság. # Tagállami kötelezettségszegés - Állami támogatások - A New Interline SpA javára nyújtott támogatás - Visszatéríttetés. # C-454/09. sz. ügy

A Bíróság (ötödik tanács) 2011. október 13‑i ítélete – Bizottság kontra Olaszország
      (C‑454/09. sz. ügy)
      „Tagállami kötelezettségszegés – Állami támogatások – A New Interline SpA javára nyújtott támogatás – Visszatéríttetés”
      1.                     Kötelezettségszegés megállapítása iránti kereset – Állami támogatásra vonatkozó bizottsági határozat megsértése – A nyújtott
            támogatások visszatéríttetésére vonatkozó kötelezettség – Visszatéríttetési határidő (EK 88. cikk, (2) bekezdés, EK 226. cikk
            és EK 249. cikk) (vö. 34., 37. pont)
      2.                     Államok által nyújtott támogatások – Jogellenes támogatás visszatéríttetése – Támogatásokban részesülő, fizetésképtelenné
            vált vállalkozások – A támogatásoknak a követelések jegyzékébe való felvétele a korábbi helyzet visszaállítása érdekében (EK 88. cikk,
            (2) bekezdés) (vö. 35–36. pont)
      3.                     Kötelezettségszegés megállapítása iránti kereset – Állami támogatásra vonatkozó bizottsági határozat megsértése – Védekezési
            jogalapok – A határozat jogszerűségének vitatása – Elfogadhatatlanság – Korlátok – Nem létező aktus (EK 88. cikk, (2) bekezdés,
            második albekezdés, EK 226. cikk, EK 227. cikk, EK 230. cikk és EK 232. cikk) (vö. 41. pont)
      Tárgy
      
         
               Tagállami kötelezettségszegés – Az Olaszország által a New Interline vállalkozás számára nyújtott C 13/07 (a korábbi NN 15/06.)
                  sz. állami támogatásról (az értesítés a C(2008) 1321. számú dokumentummal történt) szóló, 2008. április 16‑i 2008/697/EK bizottsági
                  határozat 2., 3. és 4. cikkének való megfeleléshez szükséges rendelkezések előírt határidőn belüli elfogadásának elmaradása.
               
            Rendelkező rész
      
         
                  1)
               
               
                  
               
               
                  	Az Olasz Köztársaság – mivel az előírt határidőn belül nem tette meg az Olaszország által a New Interline vállalkozás számára
                     nyújtott C 13/07 (a korábbi NN 15/06. és N 734/06.) sz. állami támogatásról szóló, 2008. április 16‑i 2008/697/EK bizottsági
                     határozat végrehajtásának biztosításához szükséges valamennyi intézkedést – nem teljesítette az EK 249. cikk negyedik bekezdéséből,
                     valamint az e határozat 2. és 3. cikkéből eredő kötelezettségeit.
                  
               
            
         
                  2)
               
               
                  
               
               
                  	A Bíróság az Olasz Köztársaságot kötelezi a költségek viselésére.